paragraph_text: Renbelijski jezik je polinezijski jezik koji se govori u pokrajini Rennell i Bellona, najjužnijoj pokrajini Solomonskih Otoka. Ovaj jezik spada u skupinu centralnopacifičkih jezika a naziva se i Rennellese-Bellonese, Rennell ili Rennellese. Sam renbelijski se sastoji od dijalekata Munggava (Rennell Mugaba) i Mungiki (Mugiki, Bellonese i Bellona), ovisno u kojem dijelu pokrajine se govori (otoci Rennell ili Bellona).